آغ دنیزده آوروپایا گئچمه‌یه چالیشان کؤچمن‌لری‌نین داشییان گمینین لیبی ساحل‌لرینده باتماسی نتیجه‌سینده 97 نفر اؤلدو.
لیبی ساحل گوونلیک قروپ‌لاری، ترابلوس شهری ساحلینده بیر کؤچمن گمی‌سی‌نین باتدیغینی گؤردو.
آفریقالی 120 کؤچمنی داشییان گمی‌دکی 23 نفر قورتاریلدی.
آرا‌لاریندا اوشاق و قادین‌لارین دا اولدوغو 97 نفر ایسه آغ‌دنیزین سولارینا باتدی.
لیبی، آوروپایا دنیز یولو ایله چاتماغی اومود ائدن کؤچمن‌لرین باش‌لیجا چیخیش نقطه‌سی.
سیاسی قاریشیقلیغین حاکم اولدوغو اؤلکه‌دن سون 3 ایلده 150 مین‌دن چوخ قاچقین ایتالیایا گئچدی.
یالنیز 2016.جی ایلده 4 مین 500دن چوخ قاچقین لیبی ساحل‌لرینده حیاتینی ایتیردی.
